Kalaranna tänav

Kalaranna tänav on tänav Tallinnas Põhja-Tallinna linnaosas Kalamaja asumis. Tänav on nime saanud Kalaranna allasumi järgi, mida see läbib.

Tänav algab Kalasadama tänavalt, ristub Vesilennuki tänava, Noole tänava, Lennusadama tänava, Peetri tänavaga ja lõpeb Tööstuse tänavaga ristudes.

Kalaranna tänava pikendus rajati endise Kultuurikilomeetri maa-alale ja avati liikluseks 14. septembril 2015.

 Aadressimuudatused 
pisi|left|Vaade Suur-Patarei tänavalt Kalasadamale, tulevasele Kalaranna tänavale ja Linnahallile, 2015. aasta
Kalasadama tänava ja Tööstuse tänava vahele endise endine Balti raudtee Tallinna sisese Tallinna sadama teenindustrassi alale rajatud tänava nimeküsimust arutas Tallinna Linnavalitsuse nimekomisjon esmakordselt juba 2008. aastal. Kuna uus tänav paikneb osaliselt endise Kalaranna tänava sängis, toetati 1959. aastast kasutusel oleva Kalaranna tänava nime säilitamist ja seoses sellega Kalaranna tänava leviala muutmist. Kalaranna tänav on ümbernimetatud, endine Kalda tänavKriminaalkurjategijad piinavad poliitvange, Meie Kodu = Our Home : Australian Estonian weekly, 15 oktoober 1980 Kuna Kalaranna tänava pikenduse rajamine raudteetammile tõi kaasa Kalasadama tänavalt algava Suur-Patarei tänava katkemise enne ristumist Kalaranna tänavaga, tekkis Kalaranna tänavast põhja poole jäävale osale uus juurdepääs Kalaranna tänavalt, kuid lõuna poole jääva Suur-Patarei tänavaga Kalaranna tänaval ühendust ei tekkinud. Tallinna linnavalitsuse nimekomisjoni hinnangul oli vaja muuta ka Suur-Patarei tänava leviala, mis lõpeb edaspidi Vana-Kalamaja tänaval ja teisele poole Kalaranna tänavat endise Patarei merekindluseni enam ei ulatu. Suur-Patarei tänava leviala muutmisel adresseeriti ümber neli maaüksust, sh Kalaranna 28 (algselt Kalaranna 2) / Vesilennuki 2 ja 4, kus asub endine Keskvangla hoone.

1,75 kilomeetri pikkune tänav kujutab endast kaherajalist ja kahesuunalist sõiduteed, mida ääristab nelja meetri laiune kergliiklustee. Tänava maapoolsele küljele on endise kultuurikilomeetri asemel rajatud uus 4 m laiune kergliiklustee ja merepoolsel küljel on kahe meetri laiune kõnnitee.

 Kalaranna tänava viadukt 
pisi|left|Endine Noblessneri laevatehase raudteeviadukt
pisi|Kalaranna tänava viadukt endise Noblessneri laevatehase ja Noblessneri sadama juures
pisi|left|Endine Noblessneri laevatehase raudteeviadukt (2013)

Kalaranna tänava ehitustööde käigus rekonstrueeriti muinsuskaitse objektina registreeritud olemasolev endine Balti raudtee Tallinna sisese Tallinna sadama teenindustrassi Noblessneri laevatehase raudteeviadukt (vaadatud 12.12.2020) (Tööstuse tänav 48), mille alune ühendustee tagab juurdepääsu Tööstuse tänavalt Noblessneri kvartalisse. 1997. aastal toimunud raudteesilla remondi käigus vahetati avaehitise metallist konstruktsioon sama pika raudbetoonkonstruktsiooni vastu. 2015. aastal valminud uus Noblessneri viadukt on ehitatud üle vana viadukti kaldesammaste. Uue viadukti kogulaius on 15m, selle moodustab kaks 3,25m laiust sõidurada, lõunaküljel 4,5m laiune kergliiklustee ja põhjaküljele 2m laiune kõnnitee. Vanu kaldesambaid ümbritsenud muldkoonused on uue konstruktsiooni paigalduse vajadusel eemaldatud. Koonused on asendatud kumerate astmeliselt koonduvate gabioonidega. Ülejäänud viadukti ümbritsev nõlv on kaetud sillutuskividega. Gabioonide alaosas on säilinud vana paekivist müüritis.

Kalaranna tänavat nimetati selle avamise järel Eesti kõige nutikamaks ja Tallinna esimeseks niinimetatud nutitänavaks: see on varustatud nüüdisaegsete LED-lampidega ning tänavale paigaldatud sensorid annavad reaalajas teavet musta jää ohu ja mürataseme kohta. Samuti saab jälgida sensorite abil kogutud andmete põhjal inimeste ja sõidukite liiklustihedust ning tänavavalgustuse energiatarvet. Tänavavalgustuse juhtsüsteem on osa nutistu taristust.

pisi|Kalaranna tänav Noblessneri sadama juures (2015)
 Hoonestus 
Kalaranna kvartalisse kavandatakse ehitada kolmes etapis, kaksteist hoonet. Kalaranna tn 8 asuvale kinnistule planeeritakse kaheksa hoonetMilline hakkab välja nägema 40 miljonit maksev Kalaranna kvartal, majandus24.postimees.ee.

Küti, Kalaranna ja Oda tänavaga piirnevasse Küti kvartalisse kavandatakse ehitustegevuse teises etapis kortermajad Kalaranna tn 25, Kalaranna tn 27 ja Kalaranna tn 29 ning kolmandas etapis Kalaranna tn 21 ja Kalaranna tn 23Küti kvartal, www.yit.ee 

Kalaranna 24, Patarei merekindluse juures Kalaranna ja Suur-Patarei tänava vastas asub 1899. aastal sõdurite toitmiseks ehitatud endine leivatehasPatarei merekindluse kõrval asuv leivatehas ehitatakse ümber korterelamuks, www.err.ee, 09.10.2019

Aadressil Kalaranna 28 (algselt Kalaranna 2) / Vesilennuki 2 ja 4 asub endine Kalaranna fordi ja Keskvangla hoone. 2020. aasta suvel avati Kalaranna fordi gorži hoov ning ligi 200 aastat suletud olnud Kalaranna fort on nüüd kõikidele külastajatele avatudPatarei merekindluse Goržhi hoov avati külastajatele, err.ee, 28.07.2020.

Kalaranna tänava ja Lennusadama tänava vahel, aadressil Vesilennuki tänav 5/7 asub Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Liidu Ameti peahoone.Euroopa IT-agentuuri peakontor kerkib Vesilennuki angaaride juurde, www.delfi.ee, 16.04.2015

Vaata ka
Kalarand
Kultuurikilomeeter

Viited

Välislingid

 Kalaranna SmartStreet. Reaalajas andmed Kalaranna tänava sensoritelt

Kategooria:Põhja-Tallinna tänavad
Kategooria:Kalamaja